BROS adhire os principios fundamentais das Escolas de Segunda Oportunidade. Ofrece formación en Competencias Clave e competencias transversais facilitando o retorno ao sistema educativo, a obtención de certificados de profesionalidade, o acceso ao mercado laboral e o acompañamento no emprego con responsabilidade e autonomía, coidando as súas relacións sociais, nos grupos de iguais, as relacións de parella e coas súas familias. Coa creación dun entorno baseado na confianza, no reforzo positivo e mediante a creación de vínculos entre as persoas participantes e profesionais, as mozas e mozos poden recuperar a ilusión por formarse e por aprender, e ser conscientes do seu potencial e das súas capacidades. Ao mesmo tempo, se lle dan ferramentas persoais para que sexan eles mesmos os protagonistas do seu cambio, dando apoio ás necesidades individuais de cada persoa en grupos heteroxéneos, afrontando as dificultades como oportunidades de crecemento e aprendizaxe. Hoxe sabemos que un entorno de ocio é clave no desenvolvemento social e persoal das mozas e mozos e axuda á autorrealización e á inclusión. Polo tanto, as actividades realizadas sempre terán un compoñente lúdico ademais de educativo.
Co noso apoio, as mozas e mozos conseguen articular o seu proxecto de vida que integrando competencias transversais, formación, emprego, relacións interpersoais e sentido vital; evítanse situacións de risco e condutas socialmente disruptivas; créanse relacións interculturais, promóvese a socialización proactiva, lógranse credenciais formativas e académicas, conséguese unha inserción laboral efectiva.